jkorsvik/nowiki_second_scrape_merged huggingface dataset:
V28

På grunn av tekniske begrensninger har denne artikkelen feil navn. Den riktige tittelen er V:28.V:28 var et norsk industrielt black metal-band fra Arendal.
Bandet ble dannet i kjølvannet av det usignerte bandet V:O:I:D oppløsning av Kristoffer Oustad og Eddie Risdal. Etter seks år og tre studioalbum ble bandet oppløst i 2008 da de mente at ringen var sluttet. De annonserte oppløsingen av bandet allerede i mars 2008. De la så ut på avskjedsturne høsten 2008, hvor de spilte åtte konserter på 11 dager. De spilte bl.a i Frankrike, Belgia, Nederland og Tyskland. Siste konsert var avslutningskonserten 20. desember 2008 i Arendal på Arendal kulturhus.


== Diskografi ==
Time Is Empty (Demo, 2002)
Promotion CD 2003 (Demo, 2003)
NonAnthropogenic (Studioalbum, 2003)
SoulSaviour (Studioalbum, 2005)
Promotion CD 2006 (Demo, 2006)
VioLution (Studioalbum, 2007)
Total ReConstruction (Samlealbum, 2008)


== Medlemmer ==
Siste medlemmerKristoffer Oustad – Gitar
Eddie Risdal – Vokal
Atle Johansen – BassTidligere medlemmerBørre Iversen – TrommerGjesteartisterGrutle Kjellson – Vokal (NonAnthropogenic)
Lina Baby Doll – Programmering (SoulSaviour)
LRZ – Programmering (SoulSaviour)
Kim Werner Isaksen – Vokal (SoulSaviour)
Lars Pedersen – Perkusjon (SoulSaviour)
Peter Andersson – Programmering (SoulSaviour)
MZ.412 – Programmering (VioLution)
Kristoffer Rygg – Vokal (VioLution)
Ghost – Vokal (VioLution)
Peter Nyström – Analog støy (VioLution)
Mike VanPortfleet – Vokal (VioLution)
Coph Nia – Vokal (Total Reconstruction)


== Eksterne lenker ==
Artikkelen har ingen egenskaper for offisielle lenker i Wikidata
Agderposten – Ringen er sluttet for V:28
(en) V:28 hos Encyclopaedia Metallum
V:28 hos MySpace{{V:28}}
Heðin Zachariasen

Heðin S. Zachariasen (født 13. september 1959 på Streymnes) er en færøysk politiker (Ff.) og forretningsmann.
Han var medlem av kommunestyret i Hvalvík 1993–2004 og borgermester 1997–2004. I 2005 ble Hvalvík innlemmet i Sunda kommuna, hvor Zachariasen var borgermester 2005–2008 og 2013–2020.Zachariasen var fast innvalgt på Lagtinget fra Norðurstreymoy 2002–2008 og innenriksminister i Jóannes Eidesgaards første regjering 2007–2008. Han var tilbake i Lagtinget i perioden 2008–2011 som vara for Jørgen Niclasen, som satt i regjeringen. Fra 2019 har Zachariasen på nytt møtt som vara på Lagtinget.
Han ble medeier og daglig leder ved glassfabrikanten Atlanticpane i Kollafjørður i 2006. Han har tidligere vært arbeidsformann i det interkommunale renovasjonsselskapet IRF.


== Referanser ==
Pacifica

Pacifica er en by i San Mateo County, California, ved kysten av Stillehavet mellom San Francisco and Half Moon Bay.


== Eksterne lenker ==
(en) Offisielt nettsted 
(en) Pacifica, California – kategori av bilder, video eller lyd på Commons
Grimnesmål

Grimnesmål, norrønt Grímnismál, også kalt Grimnismål er et visdomsdikt fra Odins munn, i norrøn mytologi i Den eldre Edda. Den finnes bevart i Codex Regius og manuskriptet AM 748.


== Handling ==
Grimnesmål rammes inn av en prosafortelling.
Frigg og Odin oppfostrer de to kongssønnene Agnar og Geirrød (norrønt Geirrøðr). Frigg tar seg av Agnar og Odin Geirrød. Deretter seiler de hjem, men Geirrød hopper i land først og støter båten ut igjen og sier: «Far du dit trolla tar deg». Når faren deres dør, blir Geirrød konge.
Når Odin skryter av sin fostersønn, påstår Frigg at han er gjerrig på maten når gjester kommer på besøk.
Odin reiser forkledd for å undersøke saken, men Geirrød blir narret til å tro at en trollmann har kommet for å forvandle ham. Når Odin, som kaller seg Grimne, kommer til Geirrøds gård blir han fanget og bundet over et bål. Etter at Geirrøds sønn Agnar har gitt ham vann å drikke kveder han. Når kvadet er ferdig forstår Geirrød at det er Odin han har fanget og reiser seg for å befri ham, men han faller over sitt eget sverd og dør.
Et vers i Grimnesmål handler om Hugin og Munin, Odins to ravner.


== Referanser ==


== Eksterne lenker ==
Grímnismál på norrønt hos Heimskringla.no
Grimnesmål på norsk hos Heimskringla.no
Grímnismál, Sophus Bugge
Sången om Grimner, Erik Brates oversettelse på Projekt Runeberg
Atle Johansen

Atle Johansen, også kjent under artistnavnet «Anton Dead», (født 20. november 1979) er en norsk heavy metal-bassist, kjent fra bandene V:28 og Ancestral Legacy.
Etter å ha spilt noen konserter med V:28 i en periode ble Atle medlem av V:28 i 2003. Atle har jobbet også i platebaren til Espen Larsen i Arendal.


== Diskografi ==
V:28

NonAnthropogenic (Studioalbum, 2003)
SoulSaviour (Studioalbum, 2005)
Promotion CD 2006 (Demo, 2006)
VioLution (Studioalbum, 2007)
Total ReConstruction (Samlealbum, 2008)Ancestral Legacy

Of Magic Illusions (Studioalbum, 2005)
Trapped Within the Words (EP, 2008)
Nightmare Diaries, (Studioalbum, 2010)


== Eksterne lenker ==
(en) Atle Johansen på Discogs
Peter Wilson

Peter Wilson eller Pete Wilson er navnet til flere personer:

Pete Wilson (født 1933), guvernør i California
Peter Lamborn Wilson (født 1945), amerikansk politisk forfatter og dikter
Peter Wilson (australsk fotballspiller) (født 1947)
Peter Wilson (skihopper) (født 1952), canadisk skihopper
Peter Wilson (curlingspiller) (født 1961), skotsk-irsk curlingspiller
Peter Wilson (musiker) (født 1971), nordirsk musiker
Peter Wilson (skytter) (født 1986), britisk skytter
Peter Wilson (svensk fotballspiller) (født 1996)


== Se også ==
Peta Wilson (født 1970), australsk skuespiller, hoverolle i TV-serien «Nikita»
Evangelos Damaskos

Evangelos Damaskos (gresk: Ευάγγελος Δαμάσκος) var en gresk friidrettsutøver som deltok i de første moderne olympiske leker 1896 i Athen.
Damaskos kom på en delt tredjeplass i stavsprang, sammen med sin landsmann Ioannis Theodoropoulos med et hopp på 2,60 meter under OL 1896 i Athen. Amerikaneren Welles Hoyt vant konkurransen med et hopp på 3,30 foran sin landsmann Albert Tyler med 3,20. 


== OL-medaljer ==
1896  Athen -  Bronse i friidrett, stavsprang


== Eksterne lenker ==
(en) Evangelos Damaskos – Olympics.com 
(en) Evangelos Damaskos – Olympic.org 
(en) Evangelos Damaskos – Olympedia 
(en) Evangelos Damaskos – Sports-Reference (OL-resultater – arkivert) 
(en) Evangelos Damaskos – databaseOlympics.com (arkivert) 
(gr) Evangelos Damaskos – Hellas olympiske komité
Ioannis Theodoropoulos

Ioannis Theodoropoulos (gresk: Ιωάννης Θεοδωρόπουλος) var en gresk friidrettsutøver som deltok i de første moderne olympiske leker 1896 i Athen.
Theodoropoulos kom på en delt tredjeplass i stavsprang, sammen med sin landsmann Evangelos Damaskos med et hopp på 2,60 meter under OL 1896 i Athen. Amerikaneren Welles Hoyt vant konkurransen med et hopp på 3,30 foran sin landsmann Albert Tyler med 3,20. 


== OL-medaljer ==
1896  Athen -  Bronse i friidrett, stavsprang


== Eksterne lenker ==
(en) Ioannis Theodoropoulos – Olympics.com 
(en) Ioannis Theodoropoulos – Olympic.org 
(en) Ioannis Theodoropoulos – Olympedia 
(en) Ioannis Theodoropoulos – Sports-Reference (OL-resultater – arkivert) 
(en) Ioannis Theodoropoulos – databaseOlympics.com (arkivert) 
(gr) Ioannis Theodoropoulos – Hellas olympiske komité 
(en) Ioannis Theodoropoulos – Track and Field Statistics
Presentation Manager

Presentation Manager (PM, kodenavn: «Winthorn») var et grafisk brukergrensesnitt som ble introdusert av IBM og Microsoft i versjon 1.1. av operativsystemet OS/2 i oktober 1988. Presentation Manager ble den 31. mars  1992 erstattet av Workplace Shell i OS/2 2.0
Presentation Manager ble hovedsakelig utviklet av IBM Hursley Labs i Storbritannia, med betydelig hjelp fra Redmond. Presentation Manager var en blanding mellom IBM Graphical Data Display Manager og Microsoft Windows. Liksom Windows var det meldings-basert, og mange meldinger var identiske.
Den største forskjellen var koordinat.systemet. I Windows var 0,0 koordinatet lokalisert i øvre venstre hjørne, mens PM plasserte 0,0 koordinatet i nederste venstre hjørne. Tegneoperasjoner i Windows ble foretatt gjennom meldinger til Device Context, mens PM også hadde et abstraksjons-lag kalt Presentation Share. OS/2 1.x hadde også mer avanserte funksjoner for tegning i Graphics Programming Interface; noen av disse ble inkorporerte i Windows NT. Programmeringsmodellen i PM var også mer standardisert enn i Windows. PM benyttet ikke eksplisitt eksporterte prosedyrer, ei heller de ikke-standardiserte funksjonene for prologer og epiloger som ble benyttet i Windows.
Kjønnøya

Kjønnøya er en øy helt sør i Bamble kommune i Telemark. Den har broforbindelse til fastlandet på nordøst-siden av Trosbyfjorden.Øya har fortsatt fastboende, men fiskemottaket på den sørvestre siden vis-à-vis Hafsund er nedlagt. Det gamle Handelsstedet i Hafsund er også nedlagt, men er kjøpt av nye eiere og med ny åpning i 2017 med blant annet sommercafe. Kjønnøya har egen campingplass, men landskapet forøvrig er preget av fjellknatter og furu, samt hytter og sommerhus. 
Den første helgen i mai hvert år arrangeres Kjønnøyfestivalen.


== Referanser ==
Universitetet i Stellenbosch

Universitetet i Stellenbosch (afrikaans: Universiteit Stellenbosch, engelsk: Stellenbosch University), forkortet SUN, er et universitet i byen Stellenbosch i provinsen Western Cape i Sør-Afrika. Det har også campus i Tygerbgerg, Saldanha Bay og Bellville. Universitetet regnes som et av Afrikas beste universitet, og stod bak utviklingen av landets første mikrosatellitt (SUNSAT) i 1999.
Grunnleggelsen skjedde som en høyere gutteskole – Stellenbosch Gymnasium – i 1866. Dette utviklet seg til en høyskole i 1874, videreført under navnet Victoria College of Stellenbosch med blant annet landbruksutdanning fra 1887. Universitetstittelen kom i 1918.
SUN består av følgende fakulteter:

Humaniora og samfunnsvitenskaper  (1874)
Naturvitenskap
Pedagogikk
Landbruksvitenskap (1887)
Jus
Teologi
Handel
Ingeniørkunst
Militærvitenskap – Saldanha Bay
Medisin – Tygerberg
Graduate School of Business – BellvilleBlant tidligere studenter er de tre tidligere statsministrene Daniel François Malan, James Barry Munnik Hertzog og Hendrik Verwoerd, samt en rekke (hvite) konservative politikere, akademikere, jurister, kunstnere og andre samfunnstopper. Også (hvite) anti-apartheid-forkjempere har studert her, blant dem Sandra Botha.
J.S. Gericke Library er et enormt, underjordisk bibliotek i to etasjer.


== Referanser ==


== Eksterne lenker ==
(en) Offisielt nettsted 
(en) Stellenbosch University – kategori av bilder, video eller lyd på Commons
Alexandros Touferis

Alexandros Touferis (gresk: Αλέξανδρος Τουφερής, fransk: Alexandre Tuffère eller Tuffèri; født 8. juni 1876, død 14. mars 1958) var en fransk sportsutøver som deltok i de første moderne olympiske leker 1896 i Athen og OL 1900 i Paris.
Tuffèri kom på andreplass i tresteg med et hopp på 12,70 under OL 1896 i Athen, bak amerikanske James Connolly som vant med over en meter, hans resultat var 13,71. Tuffèri deltok også i lengdehopp men det er ukjent på hviken plass han endte av de ni deltakerne i lengdekonkurransen, han var ikke blant det fire beste. 
Fire år senere, under sommer-OL 1900 i Paris kom Tuffèri på sjetteplass i tresteg. Touferis deltok for Hellas i friidrett under Sommer-OL 1906.


== OL-medaljer ==
1896  Athen –  Sølv i friidrett, tresteg  Frankrike


== Referanser ==


== Eksterne lenker ==
(en) Alexandros Touferis – Olympics.com 
(en) Alexandros Touferis – Olympic.org 
(en) Alexandros Touferis – Olympedia 
(en) Alexandros Touferis – Sports-Reference (OL-resultater – arkivert) 
(en) Alexandros Touferis – databaseOlympics.com (arkivert) 
(en) Alexandros Touferis – Track and Field Statistics
Masterpieces

Masterpieces er et album av Bob Dylan, utgitt i Japan og Australia i forkant av Dylans turné i 1978. Det er mer eller mindre en Greatest Hits-samling som tar for seg hele hans karriere på den tiden. 3-LP-settet inneholder en side med materiale som tidligere ikke er på noe album, med Rita May og George Jackson og en unik outakeversjon av «Mixed-Up Confusion». Dette albumet er ute av trykk og blir sett på som en raritet.


== Sporliste ==


=== Disk en ===
«Knockin' on Heaven's Door» (fra Pat Garret and Billy the Kid)
«Mr. Tambourine Man» (fra Bringing It All Back Home)
«Just Like a Woman» (fra Blonde On Blonde)
«I Shall Be Released»
«Tears of Rage» (fra The Basement Tapes)
«All Along the Watchtower» (fra John Wesley Harding
«One More Cup of Coffee (Valley Below)» (fra Desire)
«Like a Rolling Stone» (Self Portrait versjon)
«Quinn the Eskimo (The Mighty Quinn)»  (Self Portrait versjon)
«Tomorrow is a Long Time» (fra Bob Dylan's Greatest Hits Vol. II)
«Lay, Lady, Lay» (fra Nashville Skyline)
«Idiot Wind» (fra Blood On The Tracks)


=== Disk to ===
«Mixed Up Confusion»
«Positively 4th Street» (singel fra 1965)
«Can You Please Crawl Out Your Window?» (samme versjon som på Biograph)
«Just Like Tom Thumb's Blues» (live versjon fra Odeon Theatre, Liverpool, England, 14. mai 1966 på B-side av "I Want You" singel fra 1966)
«Spanish Is the Loving Tongue» (B-side av 1971 «Watching the River Flow»-singelen)
«George Jackson» (Storband-versjon, singel, 1971)
«Rita May» (singel, 1976)
«Blowin' in the Wind» (fra The Freewheelin' Bob Dylan
«A Hard Rain's a-Gonna Fall» (fra The Freewheelin' Bob Dylan)
«The Times They Are a-Changin'» (fra The Times They Are a-Changin')
«Masters of War» (fra The Freewheelin' Bob Dylan)
«Hurricane» (fra Desire)


=== Disk tre ===
«Maggie's Farm» (fra Bringing It All Back Home)
«Subterranean Homesick Blues» (fra Bringing It All Back Home)
«Ballad of a Thin Man» (fra Highway 61 Revisited)
«Mozambique» (fra Desire)
«This Wheel's on Fire» (fra The Basement tapes)
«I Want You» (fra Blonde On Blonde)
«Rainy Day Women #12 & 35» (fra Blonde On Blonde)
«Don't Think Twice, It's All Right» (fra The Freewheelin' Bob Dylan)
«Song to Woody» (fra Bob Dylan)
«It Ain't Me Babe» (fra Another Side Of Bob Dylan)
«Love Minus Zero/No Limit» (fra Bringing It All Back Home)
«I'll Be Your Baby Tonight» (fra John Wesley Harding)
«If Not for You» (fra New Morning)
«If You See Her, Say Hello» (fra Blood On The Tracks)
«Sara» (fra Desire)


== Kilder ==
theband.hiof.no/albums/masterpieces.html


== Eksterne lenker ==
(en) Masterpieces på Discogs 
(en) Masterpieces på MusicBrainz
IBM Query Management Facility

IBM Query Management Facility er et verktøy for spørrespråk benyttet av IBM i deres databaseserver IBM DB2. Siste versjon er versjon 9.2.
Eksempel:

Select * From frmp.frmv805_014 Where attrdate > current date
and mco= 4 and busid =4 order by 1
Marinius

Marinius er et mannsnavn og er en variant av Marinus, som kommer fra latin og betyr «fra havet». 
Omkring 29 personer i Norge har Marinius som fornavn. 
Navnet var populært på slutten av 1800-tallet, og i 1900-tellingen hadde 1339 personer Marinius til fornavn.
Sør-Afrika-universitetet

Sør-Afrika-universitetet (engelsk: University of South Africa), forkortet UINSA er et universitet i byen Pretoria i Sør-Afrika, som hovedsakelig tilbyr fjernundervisning. Det er lokale studiesentra i byene Florida (Gauteng), Durban (KwaZulu-Natal), Cape Town (Western Cape), Polokwane (Limpopo), Nelspruit (Mpumalanga), Mafikeng (North West), Kimberley (Northern Cape), Port Elizabeth (Eastern Cape), og Bloemfontein (Free State). 
Grunnleggelsen skjedde som en eksaminasjonsavdeling av University of Oxford og University of Cambridge i England, under navnet University of the Cape of Good Hope i 1873. Deretter ble universitetet en viktig inkubator for høyere utdanning i hele det sørlige Afrika. 
Under apartheid var universitetet i årene 1969–1993 en viktig tilbyder av undervisning for svarte, som kunne ta studier hjemmefra og fra mindre byer uten å flytte til campus med det raseskille som normalt hersket der. 
UNISA består av fakultetene og sentraene:

College of Economic and Management Sciences
College of Human Sciences
College of Law
College of Science, Engineering and Technology
College of Agricultural & Environmental Sciences
Graduate School of Business Leadership (SBL)
Centre for African Renaissance Studies (CARS)Studiene gis opp til doktorgradsnivå. Blant de 200.000 fjernundervisnings-studentene bor mange i andre afrikanske land.
Blant tidligere studenter finner vi , Nelson Mandela, Desmond Tutu, Sandra Botha, Jean-Bertrand Aristide  og Robert Mugabe.


== Referanser ==


== Eksterne lenker ==
Offisielt nettsted 
(en) University of South Africa – kategori av bilder, video eller lyd på Commons
Ioannis Persakis

Ioannis Persakis (gresk: Ιωάννης Περσάκης, født 1877 i Athen, død 1943) var en gresk sportsutøver som deltok i de første moderne olympiske leker 1896 i Athen.
Persakis kom på tredjeplass i tresteg med et hopp på 12,52 i OL 1896 i Athen, bak amerikanske James Connolly, som vant med 13,71 og Alexandre Tuffèri fra Frankrike, som tok annenplass med 12,70.


== OL-medaljer ==
1896  Athen –  Bronse i friidrett, tresteg  Hellas


== Referanser ==


== Eksterne lenker ==
(en) Ioannis Persakis – Olympics.com 
(en) Ioannis Persakis – Olympic.org 
(en) Ioannis Persakis – Olympedia 
(en) Ioannis Persakis – Sports-Reference (OL-resultater – arkivert) 
(en) Ioannis Persakis – databaseOlympics.com (arkivert) 
(en) Ioannis Persakis – Track and Field Statistics
Hedvig Elisabet av Sverige og Norge

Hedvig Elisabet av Sverige og Norge (Hedvig Elisabet Charlotte av Oldenburg) (født 22. mars 1759 i Eutin, død 20. juni 1818 i Stockholm) var Sveriges dronning 1809-1818 og Norges dronning 1814-1818 gjennom sitt ekteskap med Karl II. Hun var den første dronningen av unionen mellom Sverige og Norge. Hedvig Elisabet var datter av Frederik August av Holstein-Gottorp og Friederike av Hessen-Kassel.
Hedvig Elisabet giftet seg med sin fetter Karl II i Stockholm den 7. juli 1774. Paret fikk et barn, en sønn, i 1798, men han døde kort tid etter fødselen.
Senere adopterte kongeparet Christian August av Holstein-Sonderburg-Augustenburg og ved hans tidlige død den franske feltmarskalken Jean-Baptiste Bernadotte, som etterfulgte kongen som Karl III Johan (regnet etter Norges kongerekke, i Sverige som Karl XIV Johan).
Hedvig Elisabet skrev dagbok store deler av livet og disse er utgitt i bokform.


== Litteratur ==
Nils Petter Thuesen (1991). Norges dronninger gjennom tusen år. Oslo: Tiden Norsk Forlag. s. 131–132. ISBN 82-10034-58-8. 


== Referanser ==


== Eksterne lenker ==
Kort biografi (svensk)
Miltiades Gouskos

Miltiades Gouskos (gresk: Μιλτιάδης Γούσκος; født 1877 i Zakynthos, død 9. juli 1903 i Britisk India) var en gresk friidrettsutøver som deltok i de første moderne olympiske leker 1896 i Athen.
Gouskos kom på andreplass i kulestøt under OL 1896 i Athen,  amerikaneren Robert Garrett vant konkurransen med et støt på 11,22 foran Gouskos med 11,03.


== OL-medaljer ==
1896  Athen -  Sølv i friidrett, kulestøt


== Referanser ==


== Eksterne lenker ==
(en) Miltiades Gouskos – Olympics.com 
(en) Miltiades Gouskos – Olympic.org 
(en) Miltiades Gouskos – Olympedia 
(en) Miltiades Gouskos – Sports-Reference (OL-resultater – arkivert) 
(en) Miltiades Gouskos – databaseOlympics.com (arkivert) 
(gr) Miltiades Gouskos – Hellas olympiske komité 
(en) Miltiades Gouskos – Track and Field Statistics
Vereide skole

Vereide skole (Vereide skule) var en 1-7-skole (barneskole) på Vereide i Gloppen kommune, første gang etablert i 1864. Skolen ble avviklet i 2009, og elevene flyttet til Nordstranda skole på Austrheim, 6 kilometer nærmere kommunesenteret Sandane.
Skolebygget er siden regulert til barnehage. Det ligger på øvre Vereide, på det som blir kalt Vereideflata, på nordsida av Gloppefjorden. 300 meter mot vest ligger Nordfjord folkehøgskole, og mellom skolene ligger prestegården i Vereide sogn.
Den eldste delen av skolen er fra bygget i 1904. Siden er skolen utvidet og pusset opp en rekke ganger, senest i 1992. Skolen var den siste tiden en såkalt tredelt skole, og hadde i sitt siste skoleår, 2008/2009 33 elever og 3 lærere i tillegg til rektor.


== Eksterne lenker ==
Vereide skoles nettsider
Dei første skulane i Gloppen
Hvasser (tettsted)

Hvasser er et tettsted i Færder kommune i Vestfold. Tettstedet har 416 innbyggere per 1. januar 2022, og ligger sentralt på øya Hvasser. Hvasser kirke er fra 1902.
I tettstedet Hvasser er det stedet Sandøsund eller Krukehavn (som det står på kartet) som er sentrum. Der er det butikker, restaurant og fiskerimottak med utsalg av fiskeriprodukter samt Galleri Gudem som årlig åpner rundt St. Hans og viser samtidskunst.
Her ligger også losstasjonen for Ytre Oslofjord.
Skulpturen «Brottet» av Hvasser-kunstneren Ståle Kalvik ble avduket i Sandøsund i 2005 til minne om losskøyta Gaa Paa som forliste utenfor Hvasser i 1913.


== Referanser ==
Georgios Papasideris

Georgios Papasideris (gresk: Γέωργιος Παπασιδέρης; født 1875 i Koropi, død 1920) var en gresk friidrettsutøver og vektløfter som deltok i de første moderne olympiske leker 1896 i Athen.
Papasideris kom på tredjeplass i kulestøt under OL 1896 i Athen,  amerikaneren Robert Garrett vant konkurransen med et støt på 11,22 foran Miltiades Gouskos fra Hellas med 11,03 og Papasideris med 10,36. Han deltok også i diskoskonkurransen der hans plassering er ukjent, men han var ikke blant de fire beste. 
I vektløfting kom han på delt fjerdeplass sammen med tyske Carl Schuhmann, de løftet 90 kilo. 


== OL-medaljer ==
1896  Athen -  Bronse i friidrett, kulestøt


== Referanser ==


== Eksterne lenker ==
(en) Georgios Papasideris – Olympics.com 
(en) Georgios Papasideris – Olympic.org 
(en) Georgios Papasideris – Olympedia 
(en) Georgios Papasideris – Sports-Reference (OL-resultater – arkivert) 
(en) Georgios Papasideris – databaseOlympics.com (arkivert) 
(gr) Georgios Papasideris – Hellas olympiske komité 
(en) Georgios Papasideris – Track and Field Statistics
Lyktemann

En lyktemann (også kalt vettelys eller alvelys) er små lys, ofte flakkende, som observeres i og ved myrer. Tidligere antok man at lyktemannen var en overnaturlig skapning som gikk ute i myra for å lede folk på avveier.
Lignende sagn finnes i mange kulturer. 
På latin kalles lyset ignis fatuus (narreild).  I England kalles fenomenet Will o' the wisp, i Tyskland Irrlicht, i Frankrike feu follet og det finnes også i Japan, som fenomenet Hitodama.
Det finnes flere vitenskapelige forklaringer, som at lysene kommer fra sumpgass fra forråtnelsesprosesser i myra, fra fosforiserende gasser, eller også fra selvlysende insekter. Fenomenet er relativt sjeldent i Norge.
Tommy Limby

Tommy Limby (født 5. september 1947, død 14. januar 2008) var en svensk langrennsløper.
Limby hadde sin storhetstid i 1970-årene. Under VM 1978 var han med å ta stafettgull for Sverige sammen med Sven-Åke Lundbäck, Christer Johansson og Thomas Magnuson. I tillegg kom han flere ganger på seierspallen i Vasaloppet, men greide aldri å gå helt til topps. Han deltok også i Vinter-OL 1976 i Innsbruck, med 8.-plass på 50 km, 15.-plass på 30 km og 23.-plass på 15 km.
Han døde i januar 2008 etter lengre tids sykdom.


== Referanser ==


== Eksterne lenker ==
(en) Tommy Limby – Olympedia 
(en) Tommy Limby – Sports-Reference (OL-resultater – arkivert) 
(sv) Tommy Limby – Sveriges olympiske komité
Fumihisa Yumoto

Fumihisa Yumoto (født 23. april 1984) er en japansk skihopper.
Yumoto debuterte i verdenscupen i januar 2003 i Sapporo. De følgende årene startet han bare i renn som ble arrangert i Japan. Etter at han tok sine første verdenscuppoeng i februar 2005 i Sapporo, fikk han delta i enkelte renn i kontintentalcupen i Europa.
I sesongen sesongen 2007/08 deltok han regelmessig i verdenscupen, uten å oppnå særlig gode plasseringer. I starten av den påfølgende sesongen oppnådde han en åttendeplass i Kuusamo. 14. desember 2008 tok han en overraskende seier vant i Pragelato og vant dermed sitt første verdenscuprenn. Rennet var sterkt preget av værforholdene, et sterkt snøfall gjorde at andreomgangen ble avlyst.


== Verdenscupseire ==


== Referanser ==


== Eksterne lenker ==
(en) Fumihisa Yumoto – FIS (skihopping)